Den Nord-Cimbriske Tilskuer, 1829-03-06
Udenlandsk. Rusland, Tyrkiet og Grækerland, Endnu har, og kan man ikke have synderlig interessante Efterretninger fra Krigsskuepladsen. J Fyrstendommene drives Foranstaltningerne til næste Feldttog med største Jver, og Russernes Overgang over Donauen vil vel ikke allene som forrige Aar, kun gjelde Bulgarien, men ogsaa Servien. Et stort Forraad af Tougværk, Bretter og Bjelker er allerede samlet, for ikke langt fra Widdin, at afbenyttes til at forfærdige en Skibsbroe af Daglig forefalde smaae Fægtninger mellem Besætningerne i de tyrkiske Donaufæstninger og de russiske lette Tropper, som for det Medste falde ud til de Sidstes Fordeel. Fra det Jndre af Rusland indtræffe bestandig anseelige Stridskræfter, til Wallachiet, hvoriblandt allene 20,000 donske Cosakker skulle befinde sig. Overalt træffes derfra russisk Side saa store Foranstaltninger, at man ved Feldttogets Aabning kan imødesee eftertrykkelige og vigtige Operationer. Med den østerrigske Regjerings Samtykke blive 20,000 Eschetwert Havre skikkede til Moldau. En til Varna bestemt Transport med 10,000 Stykker Pelse, er paa Veien derhen faldet i Hænderne paa et tyrkisk Strøifekorps, og med den dertil hørende Bedækning bleven ført til Schumla. - Den russiske Admiral Heiden, skal efter Skrivelse fra Smyrna af 19de Januar have faaet Ordre at tillade alle Skibe under engelsk Flag, som fra de engelske Havne ere blevne expiderede directe til Constantinopel for den 1ste October, og fra Middelhavet før 30te f. M., frie Jndseiling i Dardanellerne, hvoraf end deres Ladning bestaaer. Det samme skal ogsaa anvendes paa Skibe under fransk Flag; kun de Skibe skulle nægtes Jndseiling gjennem Dardanellerne, som ere forsynede med de allerstørste Nødvendigheder til Hovedstadens Proviantering, som Korn, Meel, Tvebakker o. s. v. - Eft ter de seneste paalidelige Efterretninger af 11te Januar, vidste man der, at det russiske Parlementairskib var seilet tilbage med Breve, som indeholdt Sultanens Svar, nemlig at han kun paa de Betingelser ønsker Fred, at ingen Concessioner af nogensomhelst Art bliver forlangt af ham. Der var heller ikke den fjerneste Udsigt til, at han i Henhold til Londonner-Tractaten ville indvilge i en formelig Frasigelse af sin Authoritet over Grækerland, dog saa vidt skal hans Uvillie være beseiret, at man med den fuldkomneste Vished kunne forlade sig paa, at han, saalænge han regjerer, ikke vil forstyrre den af Magternes Forholdsregler nu frembragte Tingenes Orden i Grækerland. Et storherreligt Hattischerif opfordret alle Ulemas og Fornemme til at lade deres Sønner indskrive i en keiserlig Garde af 8000 Mand, som skal udgjøre Kjernen af Generalstaben, og hvoraf Anførerne til den ottomaniske Hær skulle tages. I Henseende til Grækerland, skrives derfra Malta, at de allierede Magters Gesandtere, skal have bestemt Grækerlands Grændse, at gaae fra Arta til Volo, Cycladerne skulle tilhøre Grækerland; men Chio, Mytilene og Candien, forblive tyrkisk. Al tyrkisk privat Eiendom i Grækerland og Grækernes i Tyrkiet, skal taxeres og betales. Den græske Regjering betaler en aarlig Tribut af 1,500,000 Piastre til Erstatning for al tyrkisk Statseiendom. Om Grækernes Krigs foretagender har man Bekræftelse paa Salona Citadellets og Provindsen Talentas Jndtagelse, Tyrkerne havde den 5te December forladt Carpenisi- og draget sig tilbage til Tessalien, Grækerne forfulgte dem og General Denzel rykkede ind i Provindsen Agrapha, medens Chiliarchen Tavella fuldendte Provindsen Patrashiks Befrielse. Flere epirotiske Høvdinger have grebet til Vaaben og ville støde til Vestgrækerlands Armee.